Sovjets demonstrasjon av militær styrke ved den norsk-russiske grensen i 1968

Sovjetisk demonstrasjon av militær styrke mot Norge i 1968 under Den kalde krigen startet 7. juni 1968, da  60-70 stridsvogner av typen T-54 rullet frem mot norskegrensa. 40 kanoner og over 400 andre kjøretøy deltok også.

Hendelsen 
Den 6. og natt til 7. juni 1968 rullet over 60 stridsvogner frem mot den norsk-russiske grensa. Hele 131. motoriserte infanteridivisjon, et artilleriregiment fra Petrozavodskarméen, en fallskjermbataljon, et regiment taktiske rekognoseringsfly, om lag 30 transportfly og et regiment jagerbombefly deltok i manøveren.

De norske soldatene fra Garnisonen i Sør-Varanger (GSV) fikk utlevert skarpe skudd og forberedte seg til væpnet sammenstøt. Straks de russiske stridsvognene krysset grensen, skulle det åpnes ild. Sovjetarméen stanset bare 30 meter fra grensen, skriver Aftenposten.

Soldatene visste hva som forgikk og var forberedte. Flere benyttet ventetida til å hvesse bajonetter og kniver, sier Arild Hjerde, som da var løytnant og sjef ved Elvenes Grensestasjon. Etter fire dramatiske døgn trakk stridsvognene seg tilbake, og den norske beredskapen ble opphevet 11. juni.

I ettertid 
Forsvaret holdt alt offisielt materiale om hendelsen og junidagene i 1968 i hemmelighet frem til desember 1999, men i 2017 skal mye være oversendt Riksarkivet.

Referanser

Eksterne lenker 
 https://www.nrk.no/trondelag/for-50-ar-siden-sa-harald-_70_-rett-inn-i-14-sovjetiske-kanonlop-pa-grensa-1.14070457
 https://munin.uit.no/bitstream/handle/10037/3487/thesis.pdf?sequence=2

Hendelser i 1968
Den kalde krigen
1968 i Sovjetunionen
1968 i Norge